Pielikums

Daugavpils pilsētas domes 2021.gada 11.februara

 lēmumam Nr.77

(prot. Nr.4, 27.§)

**ZEMESGABALA NOMAS TIESĪBU IZSOLES NOTEIKUMI**

zemes vienības, kadastra apzīmējums 0500 010 0317,

Stacijas ielā 133, Daugavpilī, daļai

**I. Vispārīgie jautājumi**

1.1. Noteikumi nosaka nomas tiesību izsoles (bez apbūves tiesības) kārtību, objektu, nosacījumus pretendentiem, pretendentu vērtēšanu un izsoles uzvarētāja noteikšanas kārtību.

 1.2. Nomas tiesību izsoles (turpmāk – izsole) mērķis ir noteikt nomnieku, kurš piedāvā finansiāli izdevīgāko piedāvājumu nomas tiesību nodibināšanai.

1.3. Izsoli rīko ar Daugavpils pilsētas domes (turpmāk – Dome) lēmumu izveidota nomas tiesību izsoles komisija (turpmāk - komisija), ievērojot šos nomas tiesību izsoles noteikumus (turpmāk - Noteikumi). Komisija atbild par izsoles norisi un ar to saistīto lēmumu pieņemšanu.

1.4. Izsoles publicitāte tiek nodrošināta, izvietojot paziņojumu Domes mājas lapā www.daugavpils.lv un Domes ēkā, K.Valdemāra ielā 1, Daugavpilī.

1.5. Par pretendentu var kļūt jebkura maksātspējīga juridiska persona vai pašnodarbinātā persona vai individuālais komersants.

1.6. Iesniedzot pieteikumu, pretendentam jābūt iemaksātai:

 1.6.1. dalības maksai – 30EUR (trīsdesmit eiro) apmērā;

 1.6.2. drošības naudai – 180 EUR (viens simts astoņdesmit eiro) apmērā.

Dalības maksa un drošības nauda ieskaitāma Domes kontā:

AS “Citadele banka”, bankas kods PARXLV22, konts Nr.LV17PARX 0000 8500 62000, ar atzīmi:

* dalības maksa zemes nomas tiesību izsolei 30 EUR;
* drošības nauda zemes nomas tiesību izsolei 180 EUR.

 1.7. Izsolei iemaksātā drošības nauda, slēdzot zemes nomas līgumu, tiek izmantota zemes nomas līguma saistību nodrošināšanai.

 1.8. Izsoles dalībnieki, kuri nav nosolījuši izsoles objektu, iesniedz Domei iesniegumu par drošības naudas atmaksāšanu. Drošības nauda tiek atmaksāta 5 (piecu) darba dienu laikā pēc iesnieguma saņemšanas. Dalības maksa izsoles dalībniekiem netiek atgriezta.

 1.9. Pirmspēdējās augstākās cenas nosolītājam nodrošinājumu atmaksā pēc izsoles rezultātu apstiprināšanas un zemes nomas līguma noslēgšanas, ja zemes nomas līgumu noslēdz izsoles dalībnieks, kurš ir nosolījis visaugstāko cenu.

 1.10. Pretendents, kurš atbilst šo Noteikumu prasībām un piedāvā augstāko nomas maksu par nomas objektu, tiek atzīts par izsoles uzvarētāju un iegūst nomas objekta nomas tiesības uz 5 (pieciem) gadiem no nomas līguma noslēgšanas dienas.

 1.11. Nomas tiesību izsole notiek atklātā mutvārdu izsolē ar augšupejošu soli. Izsoles solis tiek noteikts 50 EUR (piecdesmit eiro) apmērā. Papildus nosolītajai nomas maksai gadā nomas tiesību ieguvējs maksā likumos noteiktos nodokļus (tai skaitā nekustamā īpašuma nodokli un pievienotās vērtības nodokli).

 1.12. Ja solītājs, kurš ir nosolījis visaugstāko nomas maksu un noteikts par uzvarētāju izsolē, nenoslēdz zemes nomas līgumu Noteikumos noteiktajā termiņā, drošības nauda tam netiek atmaksāta.

**II. Izsoles objekts**

2.1. Izsoles objekts ir Daugavpils pilsētas pašvaldības īpašumā esošās zemes vienības, kadastra apzīmējums 0500 010 0317, Stacijas ielā 133, Daugavpilī, daļas 2000 m2 platībā (turpmāk – Zemesgabals), nomas tiesības uz 5 (pieciem) gadiem, bez apbūves tiesības (1.pielikums – Zemesgabala izvietojuma shēma).

 2.2. Zemesgabala nomas tiesību izsoles lietošanas mērķis – moto transportlīdzekļu vadīšanas iemaņu apmācība.

 2.3. Līguma termiņam beidzoties vai Līguma pirmstermiņa laušanas gadījumā, par saviem līdzekļiem, nesaņemot nekādu izdevumu atlīdzību no IZNOMĀTĀJA, atbrīvot Zemesgabalu un sakopt to atbilstoši sakārtotas vides prasībām. PUSES vienojas, ka gadījumā, ja 3 (triju) mēnešu laikā pēc Līguma darbības termiņa izbeigšanās, NOMNIEKS nav atbrīvojis Zemesgabalu un tajā atstāto mantu, PUSES to uzskatīs par bezsaimnieka mantu, un IZNOMĀTĀJS būs tiesīgs rīkoties ar to pēc saviem ieskatiem.

 2.4. Nomniekam līguma darbības laikā par saviem līdzekļiem nepieciešams Zemesgabalu labiekārtot un uzturēt kārtībā, kā arī uzturēt kārtībā tam piegulošo teritoriju.

 2.5. Personai, kura iegūst nomas tiesības, Zemesgabalā jānodrošina visu esošo inženiertehniskās apgādes tīklu saglabāšanu, kā arī jānodrošina ekspluatācijas dienestu darbiniekiem iespēju brīvi piekļūt inženiertehniskās apgādes tīkliem.

 2.6. Zemesgabala izmantošanā ir jāievēro noteiktie apgrūtinājumi saskaņā ar Aizsargjoslu likumā noteikto.

 2.7. Zemesgabala nomas maksas sākuma maksa ir 240 EUR (divi simti četrdesmit eiro) gadā. Pievienotās vērtības nodoklis jāmaksā papildus, atbilstoši Pievienotās vērtības nodokļa likumam.

 2.8. Papildus nomas maksai kompensēt IZNOMĀTĀJAM pieaicinātā neatkarīgā vērtētāja atlīdzības summu 230,00 EUR (divi simti trīsdesmit euro 00 centi) pievienotās vērtības nodokļa maksājumus veicot papildus un vienlaicīgi ar šo maksājumu, saskaņā ar Daugavpils pilsētas domes Centralizētas grāmatvedības izsniegto rēķinu.

**III. Izsoles dalībnieki**

 3.1. Par izsoles dalībnieku var kļūt maksātspējīga juridiska persona vai pašnodarbinātā persona vai individuālais komersants, kura pilnībā atbilst šo Noteikumu nosacījumiem.

 3.2. Par izsoles dalībnieku nevar būt persona:

 3.2.1. kurai ir maksājumu parādi pašvaldības un/vai valsts budžetā, kas kopsummā pārsniedz 150 EUR;

 3.2.2. kura neatbilst šo Noteikumu prasībām.

**IV. Pieteikuma noformēšanas kārtība**

 4.1. Pieteikumu kopā ar 5.1. un 5.2.punktā minētajiem dokumentiem iesniedz rakstveidā. Pieteikumam kopā ar pievienotajiem dokumentiem jābūt cauršūtam, sanumurētam un noformētam atbilstoši Ministru kabineta 04.09.2018. noteikumiem Nr.558 “Dokumentu izstrādāšanas un noformēšanas kārtība”. Ja pievieno dokumenta kopiju, tai jābūt apliecinātai normatīvajos aktos noteiktajā kārtībā.

 4.2. Pieteikumu paraksta izsoles pretendents vai tā pilnvarotā persona.

 4.3.Visi dokumenti iesniedzami latviešu valodā. Ja dokuments ir svešvalodā, tam pievieno notariāli apliecinātu tulkojumu latviešu valodā. Visiem iesniegtajiem dokumentiem, lai tiem būtu juridisks spēks, jābūt noformētiem atbilstoši normatīvo aktu prasībām.

 4.4. Komisija nodrošina dalībnieku reģistrāciju. Ja pretendents nav iesniedzis visus pieprasītos dokumentus, tas netiek reģistrēts izsolei, tādēļ pretendentam nav tiesību piedalīties izsolē.

 4.5. Reģistrācijai iesniegtie dokumenti izsoles dalībniekiem netiek atgriezti.

 4.6. Ja pieteikums nav noformēts atbilstoši šajos Noteikumos un normatīvajos aktos noteiktajām prasībām, to nereģistrē un atgriež atpakaļ pretendentam.

**V. Pieteikuma reģistrācija un iesniedzamie dokumenti**

 5.1. Izsoles pretendents (juridiska persona) reģistrējoties dalībai izsolē, iesniedz:

 5.1.1. izsoles pieteikumu, kurā norāda nosaukumu, reģistrācijas numuru, juridisko adresi, oficiālo elektronisko adresi vai elektroniskā pasta adresi, zemes vienības nosaukumu, atrašanās vietu, kadastra apzīmējumu un nomas laikā plānotās darbības, pretendenta pārstāvi, norādot personu identificējošos datus (ja ir);

 5.1.2. dalības naudasun drošības naudas iemaksu apliecinošu dokumentu;

 5.1.3. noteiktā kārtībā apliecinātu pretendenta pārstāvja pilnvaru pārstāvēt juridisko personu;

 5.2. Izsoles pretendents (individuālais komersants vai pašnodarbinātā persona) reģistrējoties dalībai izsolē, iesniedz:

 5.2.1. izsoles pieteikumu, kurā norāda vārdu, uzvārdu, personas kodu, deklarētās dzīvesvietas adresi un citu adresi, kurā persona ir sasniedzama (ja ir), oficiālo elektronisko adresi vai elektroniskā pasta adresi (ja ir), zemes vienības nosaukumu, atrašanās vietu, kadastra apzīmējumu un nomas laikā plānotās darbības, pretendenta pārstāvi, norādot personu identificējošos datus (ja ir);

 5.2.2. dalības naudasun drošības naudas iemaksu apliecinošu dokumentu;

 5.2.3. personu apliecinoša dokumenta kopiju (uzrādot oriģinālu);

 5.2.4. notariāli apliecinātu pretendenta pārstāvja pilnvaru, gadījumā, ja personu pārstāv cita persona.

 5.3. Izsoles dienu un laiku nosaka izsoles komisijas priekšsēdētājs.

 5.4. Izsoles dalībnieks netiek reģistrēts, ja:

 5.4.1. vēl nav iestājies vai jau beidzies izsoles dalībnieku reģistrācijas termiņš;

 5.4.2. nav iesniegti visi šajos Noteikumos minētie nepieciešamie dokumenti.

 5.5. Izsoles dalībnieki uz Zemesgabala nomas tiesību izsoli var reģistrēties:

 5.5.1. iesniedzot pieteikumu Domē, K.Valdemāra ielā 1, Daugavpilī, 9.kabinetā iepriekš piesakot vizīti pa tālruni 65404355, paziņojumā par Zemesgabala nomas tiesību izsoli, kas publicēts Daugavpils pilsētas pašvaldības mājas lapā [www.daugavpils.lv](http://www.daugavpils.lv/), noteiktajā termiņā;

 5.5.2. nosūtot pieteikumu pa pastu slēgtā aploksnē Daugavpils pilsētas domes Īpašuma pārvaldīšanas departamentam (K.Valdemāra iela 1, Daugavpils, LV-5401), paziņojumā par Zemesgabala nomas tiesību izsoli, kas publicēts Daugavpils pilsētas pašvaldības mājas lapā www.daugavpils.lv, noteiktajā pieteikumu iesniegšanas termiņā. Pēc norādītā termiņa dokumenti netiek pieņemti un reģistrēti (pasta zīmoga datums nedrīkst pārsniegt pieteikumu iesniegšanas datumu). Pieteikumu iesniedz rakstveidā slēgtā aploksnē. Uz aploksnes norāda:

* ”Daugavpils pilsētas domes Īpašuma pārvaldīšanas departamentam K.Valdemāra ielā 1, Daugavpilī.

Nomas objekts – kadastra apzīmējums 0500 010 0317, Stacijas ielā 133, Daugavpilī, daļas, nomas tiesību rakstiskai izsolei”;

* nomas tiesību pretendentu (juridiskā persona - nosaukumu (firmu), reģistrācijas numuru, juridisko adresi; fiziskā persona - vārdu, uzvārdu, adresi);
* brīdinājumu **„Līdz izsolei neatvērt”.**

 5.6. Reģistrējoties izsolei, pretendents piekrīt, ka iznomātājs kā kredītinformācijas lietotājs ir tiesīgs pieprasīt un saņemt kredītinformāciju, tai skaitā ziņas par pretendenta kavētajiem maksājumiem un tā kredītreitingu, no iznomātājam pieejamām datu bāzēm.

 5.7. Ar minēto dokumentu iesniegšanu uzskatāms, ka izsoles dalībnieks piekrīt izsoles komisijas veiktajai personas datu apstrādei un piekrīt iznomāt Zemesgabalusaskaņā ar šiem izsoles noteikumiem, kā arī uzņemas atbildību par iesniegto dokumentu apliecinājumu.

**VI. Kandidātu atlase**

 6.1. Komisija izslēdz pretendentu no dalības izsolē, ja:

 6.1.1. pretendentam ir maksājumu parādi pašvaldības budžetā, VID administrēto nodokļu (nodevu) parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 EUR;

 6.1.2. pretendents nav iesniedzis visus Noteikumu 5.1. un 5.2.punktā noteiktos dokumentus;

 6.1.3. pretendents sniedzis nepatiesas ziņas.

 6.2. Pretendents, kas tiek izslēgts kandidātu atlases daļā, netiek pielaists pie izsoles.

 6.3. Izsoles pretendentam, kurš tiek izslēgts kandidātu atlasē, dalības maksa un drošības nauda tiek atmaksāta 5 (piecu) darba dienu laikā pēc iesnieguma saņemšanas.

**VII. Izsoles norise**

 7.1. Izsolē piedalās tikai tie pretendenti, kuri ir izpildījuši izsoles priekšnoteikumus. Izsoles rezultāti tiek publiski paziņoti uzreiz pēc solīšanas pabeigšanas.

 7.2. Pirms izsoles notiek dalībnieku vai to pilnvaroto personu reģistrācija, uzrādot personu apliecinošu dokumentu. Pilnvarotās personas papildus uzrāda pilnvaru. Izsoles dalībnieks (pilnvarotais pārstāvis) paraksta rakstveida apliecinājumu par piekrišanu izsoles Noteikumiem.

 7.3. Ja izsoles dalībnieks vai tā pilnvarotā persona izsoles telpā nevar uzrādīt personu apliecinošu dokumentu (pilnvarotā persona arī pilnvaru), tiek uzskatīts, ka izsoles dalībnieks nav ieradies uz izsoli.

 7.4. Izsoles dalībniekiem tiek izsniegta kartīte ar numuru atbilstoši iesniegto piedāvājumu reģistrācijas datiem.

 7.5. Izsoli vada un kārtību izsoles laikā nodrošina izsoles komisijas priekšsēdētājs vai tā prombūtnes gadījumā – izsoles komisijas priekšsēdētāja vietnieks (turpmāk - izsoles vadītājs).

 7.6. Izsoles vadītājs paziņo par izsoles atklāšanu un īsi paskaidro izsoles Noteikumus, atbild uz pretendentu jautājumiem, ja tādi ir.

 7.7. Gadījumā, ja kāds no pretendentiem nav ieradies (nokavējis) uz izsoli paziņojumā norādītajā laikā, izsoles vadītājam ir tiesības pārcelt izsoles sākumu par 15 minūtēm vēlāk. Atkārtota izsoles sākuma pārcelšana netiek paredzēta, līdz ar to uzskatāms, ka pretendents uz izsoli nav ieradies. Neierašanās gadījumā, samaksātā drošības nauda tiek atgriezta. Dalības nauda netiek atgriezta.

 7.8. Uzsākot izsoli, izsoles vadītājs paziņo Zemesgabala sākuma nomas maksu gadā, kā arī nosauc izsoles soli.

 7.9. Ja uz Zemesgabala nomas tiesībām pretendē tikai viens izsoles dalībnieks, nomas tiesības iegūst šis vienīgais izsoles dalībnieks, ja viņš pārsola nomas maksas sākumcenu vismaz par vienu izsoles soli.

 7.10. Solītāji solīšanas procesā paceļ reģistrācijas kartīti. Solīšana notiek tikai pa vienam izsoles solim.

 7.11. Izsoles laikā izsoles vadītājs nosauc piedāvāto nomas maksu. Ja neviens no solītājiem nepiedāvā augstāku nomas maksu, izsoles vadītājs atkārto pēdējo nosolīto augstāko nomas maksu un fiksē to ar āmura piesitienu trīs reizes. Piedalīties solīšanā var līdz āmura trešajam piesitienam.

 7.12. Ja vairāki solītāji reizē sola vienādu nomas maksu un neviens to nepārsola, tad priekšroka dodama solītājam, kas pieteikumu iesniedzis agrāk.

 7.13. Izsolei pilnvaroto pārstāvju darbības izsolē ir saistošas izsoles dalībniekiem.

 7.14. Katrs solītājs ar parakstu apstiprina savu solīto nomas maksu. Ja tas netiek izdarīts, viņš tiek izslēgts no izsoles dalībnieku saraksta.

 7.15. Izsoles vadītājs paziņo izsoles rezultātus.

 7.16. Komisija iesniedz izsoles rezultātus Domes priekšsēdētājam apstiprināšanai ne vēlāk kā 3 (triju) darba dienu laikā pēc izsoles.

**VIII. Nenotikusi izsole**

 8.1. Izsole tiek uzskatīta par nenotikušu ja:

 8.1.1. nav iesniegts neviens pieteikums vai uz izsoli 15 minūšu laikā pēc izsoles sākuma nav ieradies neviens izsoles dalībnieks;

 8.1.2. netiek pārsolīta izsoles sākumcena;

 8.1.3. ja neviens no izsoles uzvarētājiem nenoslēdz nomas līgumu noteiktajā termiņā.

 8.2. Izsoles komisija sastāda protokolu par izsoles atzīšanu par nenotikušu.

 8.3. Izsole atzīstama par spēkā neesošu, ja:

* + 1. informācija par izsoli nav bijusi publicēta Domes mājas lapā;

 8.3.2. tiek konstatēts, ka bijusi noruna kādu atturēt no piedalīšanās izsolē vai, ja izsolē starp dalībniekiem konstatēta vienošanās, kas ietekmējusi izsoles rezultātus vai tās gaitu;

 8.3.3. tiek konstatēts, ka nomas tiesības iegūst persona, kurai nav tiesību piedalīties izsolē;

8.3.4. tiek konstatēts, ka nepamatoti noraidīta kāda dalībnieka piedalīšanās izsolē vai nepareizi noraidīts kāds pārsolījums;

 8.3.5. nav ievēroti izsoles noteikumi;

 8.3.6. Domes priekšsēdētājs nav apstiprinājis izsoles protokolu.

**IX. Sūdzības par izsoles komisijas darbībām**

 9.1. Pretendenti var iesniegt sūdzības par izsoles komisijas darbu Domes priekšsēdētājam ne vēlāk kā 2 (divu) darba dienu laikā pēc izsoles. Ja sūdzība iesniegta pēc noteiktā termiņa, tā netiek izskatīta un tiek atgriezta iesniedzējam.

 9.2. Izskatot sūdzību, Domes priekšsēdētājs pieņem vienu no šādiem lēmumiem:

 9.2.1. atstāt komisijas lēmumu spēkā;

 9.2.2. atcelt komisijas lēmumu, izdodot rīkojumu par jaunas izsoles rīkošanu.

 9.3. Domes priekšsēdētāja lēmums tiek paziņots visiem izsoles dalībniekiem.

**X. Nomas līguma noslēgšana**

 10.1. Uzvarētājam, kurš ir nosolījis visaugstāko nomas maksu gadā, pēc apstrīdēšanas termiņa beigām, ne vēlāk kā 15 (piecpadsmit) darba dienu laikā, pēc zemes nomas līguma projekta nosūtīšanas, ir jānoslēdz zemes nomas līgums (2.pielikums). Gadījumā, ja sūdzība ir iesniegta un ir noraidīta, tad zemes nomas līgums ir jānoslēdz 15 (piecpadsmit) darba dienu laikā pēc Domes priekšsēdētāja lēmuma pieņemšanas.

 10.2. Gadījumā, ja zemes nomas līgums netiek noslēgts Noteikumu 10.1.punktā noteiktajā termiņā, nomas tiesības 10 (desmit) darba dienu laikā tiek piedāvātas iegūt izsoles dalībniekam, kurš ir piedāvājis nākamo augstāko nomas maksu pirms visaugstākās nosolītās nomas maksas.

 10.3. Pretendents, kurš piedāvājis nākamo augstāko nomas maksu, atbild uz 10.2. punktā minēto piedāvājumu 10 (desmit) darba dienu laikā no tā saņemšanas. Ja pretendents piekrīt parakstīt zemes nomas līgumu par paša nosolīto augstāko nomas maksu – līgums jāparaksta ne vēlāk kā 15 (piecpadsmit) darba dienu laikā pēc tā projekta nosūtīšanas.

 10.4. Gadījumā, ja pretendents nenoslēdz zemes nomas līgumu Noteikumu 10.3.punktā noteiktajā termiņā, tad izsole tiek uzskatīta par nenotikušu.

Pielikumā:

1.pielikums – Zemesgabala izvietojuma shēma,

 2.pielikums – Zemes nomas līguma projekts.

Domes priekšsēdētājs I.Prelatovs